
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 238 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 36415/1991 απόφασης 
του Νομάρχη Ανατολικής Αττικής για την σύστα¬ 
ση Συνδέσμου Δήμων & Κοινοτήτων για την Προ¬ 
στασία του περιβάλλοντος της περιοχής του Πε- 
ντελικού (Σ.Π.Α.Π.). 1 

Ορισμός Διοικητικής Επιτροπής Στρατιωτικών Επι¬ 
τάξεων Ν. Λέσβου. 2 

Μεταβίβαση του δικαιώματος υπογραφής «Με εντο¬ 
λή Γενικού Γραμματέα» στο Γενικό Διευθυντή και 
στον Προϊστάμενο της Διεύθυνσης Υδάτων Περι¬ 
φέρειας Κεντρικής Μακεδονίας. 3 

Ακύρωση Υπαγωγής επένδυσης. 4 

Καθιέρωση υπερωριακής εργασίας (απογευματινής, 
νυχτερινής, εξαιρέσιμων ημερών και Κυριακών) 
για τον οδηγό των Αντινομαρχών, για το έτος 
2007. 5 

Καθιέρωση υπερωριακής εργασίας με αμοιβή σε 
δέκα (10) συνολικά υπαλλήλους της Δ/νσης Οι¬ 
κονομικών Υπηρεσιών Ν. Α. Λευκάδας. 6 

Χορήγηση Άδειας Άσκησης Επαγγέλματος Φυσι¬ 
κών Νοσοκομείων εντός της περιοχής των Ιοντι- 
ζουσών Ακτινοβολιών. 7 

Χορήγηση Άδειας Άσκησης Επαγγέλματος Φυσι¬ 
κών Νοσοκομείων εντός της περιοχής των Ιοντι- 
ζουσών Ακτινοβολιών. 8 

Σύσταση τεχνικής Υπηρεσίας της Ιεράς Μητροπόλε- 
ως Λάμπης, Συβρίτου και Σφακίων της Εκκλησίας 
Κρήτης. 9 

Χορήγηση αδείας κυκλοφορίας φαρμακευτικού 
προϊόντος ΗΕΕΡ03ΡΕΗ. 10 

Χορήγηση αδείας κυκλοφορίας φαρμοκευτικού 
προϊόντος 80ΕΙΙΤΕΒΒ. 11 

Χορήγηση αδείας κυκλοφορίας φαρμακευτικού 
προϊόντος Ι_υθΙΡΒΑΙ_ . 12 

Χορήγηση αδείας κυκλοφορίας φαρμακευτικού 
προϊόντος ΒΑ1_υθΟΙ_. 13 

Χορήγηση αδείας κυκλοφορίας φαρμακευτικού 
προϊόντος ϋΡΕΒΟΑΙ-. 14 


26 Φεβρουάριου 2007 

ΑΠΟΦΑΣΕΙΣ 

Αριθμ. 5526 (1) 

Τροποποίηση της υπ’ αριθμ. 36415/1991 απόφασης του 
Νομάρχη Ανατολικής Αττικής για την σύσταση Συνδέ¬ 
σμου Δήμων & Κοινοτήτων για την Προστασία του πε¬ 
ριβάλλοντος της περιοχής του Πεντελικού (Σ.Π.Α.Π.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη : 

1. Τις διατάξεις του ν. 2503/1997 (ΦΕΚ 107/1997 τ. Α’) « 
Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 206 του π.δ. 410/1995 
(Φ.Ε.Κ. Α'231) και του άρθρου 245 του ν. 3463/2000 
(Α 114) κύρωση του κώδικα Δήμων και Κοινοτήτων. 

3. Την υπ’ αριθμ. 36415/1991 απόφασης του Νομάρχη 
Ανατολικής Αττικής (ΦΕΚ 54/τ.Β/5.2.1992) που αφορά 
στη σύσταση Συνδέσμου Δήμων & Κοινοτήτων για 
την προστασία του περιβάλλοντος της περιοχής του 
Πεντελικού (Σ.Π.Α.Π.), όπως μεταγενέστερα τροποποι¬ 
ήθηκε με την: α) 35539/27.9.1996 (ΦΕΚ971/24.10.1996) 
β) 27102/ 30.6.2000(ΦΕΚ 876/17.7.2000 τ.Β') γ) 39334/ 
11.12.2001 (ΦΕΚ 8/11.1.2002 τ.Β') δ) 64108/24.11.2004 (ΦΕΚ 
1641/τ.Β'/28.11.2005). 

4. Την υπ’ αριθμ. 30/2006 απόφαση του Διοικητικού 
Συμβουλίου που αφορά στην τροποποίηση της συστα¬ 
τικής πράξης του Συνδέσμου και την ένταξη της Κοινό¬ 
τητας Κρυονερίου ως νέου μέλους στον Σύνδεσμο. 

5. Την υπ’ αριθμ. οικ. 16978/12.11.2003 απόφαση του Γ ενικού 
Γραμματέα Περιφέρειας Αττικής, ΦΕΚ 1693/18.11.2003 τ.β'. 
«Μεταβίβαση αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στον Γενικό Διευθυντή Περιφέρειας, 
στους προϊστάμενους των Διευθύνσεων Αυτοδιοίκησης 
- Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών», αποφασίζουμε: 

Τροποποιούμε το άρθρο 1 της αριθμ. υπ’ αριθμ. 
36415/1991 απόφασης του Νομάρχη Ανατολικής Αττι¬ 
κής ως εξής: 

1. Σύσταση 

«...αποφασίζουμε την σύσταση Συνδέσμου Δήμων και 
Κοινοτήτων με την επωνυμία «Σύνδεσμος Δήμων & Κοι¬ 
νοτήτων για την Προστασία του Περιβάλλοντος της 
περιοχής του Πεντελικού (Σ.Π.Α.Π.)» αποτελούμενο από 

τους Δήμους Κηφισιάς, Νέας Ερυθραίας, Βριλησσίων, 
Μελισσιών, Αμαρουσίου, Χαλανδρίου, Αγίου Στεφάνου, 
Ραφήνας, Νέας Μάκρης, Αρτέμιδας και Γαλατσίου και τις 
Κοινότητες: Νέας Πεντέλης, Πεντέλης, Εκάλης, Διονύ¬ 
σου, Δροσιάς, Άνοιξης, Ροδόπολης, Σταματάς, Ανθούσας, 
Πικερμίου Κρυονερίου. 

Κατά τα λοιπά ισχύει ως έχει η υπ’ αριθμ. 36415/1991 
απόφαση του Νομάρχη Ανατολικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 1067/508 (2) 

Ορισμός Διοικητικής Επιτροπής Στρατιωτικών 
Επιτάξεων Ν. Λέσβου 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη : 

1) Τις διατάξεις του ν. 2503/1997 (ΦΕΚ 117Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

2) Τις διατάξεις του ν. 4442/1929 «Περί Στρατιωτικών 
και Ναυτικών Εισφορών και Ναυλώσεων» όπως τρο¬ 
ποποιήθηκε και συμπληρώθηκε με το άρθρο 3 του ΑΝ 
2278/1940, το άρθρο 1 του ΝΔ 380/1947 και το άρθρο 12 
του ν. 611/1977. 

3) Την υπ’ αριθμ. 8-11/1980 Πάγια Διαταγή του Γενικού 
Επιτελείου Στρατού (ΓΕΣ/Δ.01/3γ) «Περί των Διοικητικών 
Δικαστηρίων Στρατιωτικών Επιτάξεων». 

4) Τις διατάξεις του π.δ. 115/1984 «Διορισμός των Με¬ 
λών των Διοικητικών Δικαστηρίων περί Στρατιωτικών 
Επιτάξεων». 

5) Τις διατάξεις του άρθρου 9, παρ. 1 του ν. 1649/1986 
«Τροποποίηση διατάξεων του Κώδικα των Δικηγόρων 
και άλλες διατάξεις», με τις οποίες τα Διοικητικά Δικα¬ 
στήρια Στρατιωτικών Επιτάξεων μετονομάσθηκαν σε Δι¬ 
οικητικές Επιτροπές Στρατιωτικών Επιτάξεων κ.λ.π. και 
λειτουργούν πλέον ως συλλογικά όργανα διοίκησης. 

6) Τ ις διατάξεις της παρ.2 του άρθρου 14 του ν. 2399/1996, 
με βάση τις οποίες η αρμοδιότητα ορισμού των μελών των 
Διοικητικών Επιτροπών Στρατιωτικών Επιτάξεων περιέρ¬ 
χεται στους Γ ενικούς Γ ραμματείς των Περιφερειών. 

7) Την υπ’ αριθμ. 9-5/1995 Πάγια Διαταγή της Δ/νσης 
Επιχ/κης Υποστήριξης του Γενικού Επιτελείου Εθνικής 
Άμυνας περί «Συντονισμού Στρατιωτικών Ναυτικών και 
Αεροπορικών Επιτάξεων». 

8) Το υπ’ αριθμ. 1063158/1332/0006Λ/28.7.1989 έγγραφο 
του Υπουργείου Οικονομικών, σύμφωνα με το οποίο σε 
κάθε Διοικητική Επιτροπή Στρατιωτικών Επιτάξεων Νο¬ 
μού, πρέπει να μετέχει ο Προϊστάμενος της Κτηματικής 
Υπηρεσίας του Νομού. 

9) Το υπ’ αριθμ. 134601/1.12.2006 έγγραφο του Υπουρ¬ 
γείου Δικαιοσύνης περί μη κωλύματος συμμετοχής 
Δικαστικών Λειτουργών στις Διοικητικές Επιτροπές 
Στρατιωτικών Επιτάξεων. 

10) Το υπ’ αριθμ. Φ.851.1/10/ 92262 / Σ.284 /7.10.2006 
έγγραφο της ΑΣΔΕΝ με το οποίο προτείνονται τα στρα¬ 
τιωτικά μέλη της ανωτέρω Επιτροπής. 


11) Η υπ’ αριθμ. 17/2007 πράξη της προέδρου Πρωτοδι¬ 
κών Μυτιλήνης, με την οποία προτείνονται δύο πρωτό¬ 
δικες, καθώς και ισάριθμοι αναπληρωτές τους ως μέλη 
της εν λόγω Επιτροπής, αποφασίζουμε: 

Ορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων (ΔΕΣΕ) Νομού Λέσβου τους κατω¬ 
τέρω: 

ΤΑΚΤΙΚΑ ΜΕΛΗ: 

1. ΚΑΛΑΪΤΖΙΔΗΣ ΚΩΝ/ΝΟΣ Πρωτόδικης Μυτιλήνης 

2. ΑΓΓΕΛΟΠΟΥΛΟΣ ΑΝΔΡΕΑΣ Πρωτόδικης Μυτιλήνης 

3. ΨΥΡΟΥΚΗΣ ΔΗΜΗΤΡΙΟΣ Τχης (ΠΖ) του 221 ΤΕ 

4. ΖΙΩΡΗΣ ΙΩΑΝΝΗΣ Τχης (ΠΒ) της ΔΜΕΘ/ 

98ΑΔΤΕ 

5. ΚΑΡΔΑΚΑΡΗΣ ΣΠΥΡΙΔΩΝ Προϊστάμενος Κτηματικής 

Υπηρεσίας Ν. Λέσβου 

ΑΝΑΠΛΗΡΩΜΑΤΙΚΑ ΜΕΛΗ: 

1. ΜΕΤΣΚΑΣ ΗΡΑΚΛΗΣ Πρωτόδικης Μυτιλήνης 

2. ΒΟΛΙΩΤΗΣ ΔΗΜΗΤΡΙΟΣ Πρωτόδικης Μυτιλήνης 

3. ΛΑΜΠΟΥΣΗΣ ΦΩΤΙΟΣ Αγάς ΟΤΖ) του 296 Μ/Κ ΤΕ 

4. ΧΑΤΖΗΧΑΡΙΣΗΣ ΑΝΤΩΝΙΟΣ Αγάς (ΠΖ) του 296 ΤΕ 

5. ΜΗΤΡΙΤΣΑ ΕΛΕΝΗ Υπάλληλος Κτηματικής 

Υπηρεσίας Ν. Λέσβου 

Η θητεία των παραπάνω μελών ορίζεται μέχρι τις 
31.12.2007. 

Καθήκοντα προέδρου της Επιτροπής εκτελεί ο αρχαι¬ 
ότερος των Πρωτοδικών, ενώ καθήκοντα Επιτρόπου Επι¬ 
κράτειας εκτελεί ο Εισαγγελέας Πρωτοδικών Λέσβου. 

Γραμματέα της Επιτροπής ορίζουμε τη ΡΟΔΟΚΛΕΙΑ 
ΓΩΓΟΥ, υπάλληλο της Κτηματικής Υπηρεσίας Ν. Λέσβου, 
με αναπληρώτριά της την ΜΑΚΡΑ ΜΑΡΙΑ, υπάλληλο της 
ιδίας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Ιανουάριου 2007 

Ο Γ ενικός Γ ραμματέας Περιφέρειας 
ΙΩΑΝΝΗΣ ΛΕΚΚΑΣ 

-♦- 

Αριθμ. οικ. 715 (3) 

Μεταβίβαση του δικαιώματος υπογραφής «Με εντολή 
Γ ενικού Γ ραμματέα» στο Γ ενικό Διευθυντή και στον 
Προϊστάμενο της Διεύθυνσης Υδάτων Περιφέρειας 
Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις σχετικές διατάξεις του ν. 2503/1997 (ΦΕΚ 107 
Α) «Διοίκηση, οργάνωση, στελέχωση της Περιφέρειας, 
ρύθμιση θεμάτων για την τοπική Αυτοδιοίκηση και άλ¬ 
λες διατάξεις» 

2. Την υπ’ αριθμ. οικ. 5631 (ΦΕΚ 1339Β/6.11.2000) Απόφα¬ 
ση του Γ ενικού Γ ραμματέα Περιφέρειας «Ορισμός ειση¬ 
γητών και μεταβίβαση εξουσίας υπογραφής με Εντολή 
Γ ενικού Γ ραμματέα αποφάσεων, εγγράφων και άλλων 
πράξεων στο Γ ενικό Διευθυντή, στους Προϊσταμένους 
Διευθύνσεων και Προϊσταμένους Τ μημάτων και Γ ραφεί¬ 
ων των Υπηρεσιών της Περιφέρειας. 

3. Τις διατάξεις της παρ. 2 του άρθρου 9 του 
ν. 2690/1999 (ΦΕΚ 45 Α) «Κύρωση του κώδικα Διοικητικής 
Διαδικασίας και άλλες διατάξεις», όπως τροποποιήθηκε 
και συμπληρώθηκε μεταγενέστερα. 

4. Τις σχετικές διατάξεις του άρθρου 5 του ν. 3199/2003 
(ΦΕΚ 280 Α) «Προστασία και διαχείριση των υδάτων - 

εναρμόνιση με την οδηγία 2000/60/ΕΚ του Ευρωπαϊκού 
Κοινοβουλίου και του συμβουλίου της 23ης Οκτωβρίου 
2000 ». 

5. Την υπ’ αριθμ. οικ. 47630 (ΦΕΚ 1688 Β/1.12.2005) κοι¬ 
νή υπουργική απόφαση του Υπουργού Περιβάλλοντος 
Χωροταξίας και ΔημοσίωνΈργων και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών, «Διάρθρωση της Διεύθυν¬ 
σης Υδάτων της Περιφέρειας». 

6. Την υπ’ αριθμ. 43504 ΚΥΑ (ΦΕΚ 1784Β/20.12.2005) 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών, Ανάπτυ¬ 
ξης, Περιβάλλοντος Χωροταξίας και ΔημοσίωνΈργων, 
Αγροτικής Ανάπτυξης και Τροφίμων και Τουριστικής 
Ανάπτυξης «Κατηγορίες αδειών χρήσης υδάτων και 
εκτέλεσης έργων αξιοποίησης των, διαδικασία έκδυσης, 
περιεχόμενο και διάρκεια ισχύος αυτών». 

7. Τις σχετικές διατάξεις του ν. 301/76 «Περί δημοσιευ¬ 
όμενης ύλης στην εφημερίδα της Κυβέρνησης». 

8. Τις διατάξεις του ν. 1622/1986 «Τοπική Αυτοδιοίκηση 
Περιφερειακή Ανάπτυξη και Δημ. Προγραμματισμός». 

9. Τις άμεσες υπηρεσιακές ανάγκες και την ανάγκη 
παροχής εξουσιοδότησης υπογραφής για την αποτε¬ 
λεσματικότερη άσκηση των αρμοδιοτήτων της Διεύ¬ 
θυνσης Υδάτων, με σκοπό την ταχύτερη διεκπεραίωση 
των υποθέσεων του αντικειμένου της. 

10 Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού υπολογισμού, αποφασίζουμε: 

Μεταβιβάζουμε στον Γενικό Διευθυντή και στον Προ¬ 
ϊστάμενο της Διεύθυνσης Υδάτων το δικαίωμα να υπο¬ 
γράφει «Με εντολή Γ ενικού Γ ραμματέα» όλες τις απο¬ 
φάσεις, έγγραφα και άλλες πράξεις αρμοδιότητας της 
Διεύθυνσης Υδάτων, εκτός από εκείνες η άσκηση των 
οποίων παρακρατείται με την παρούσα ως κατωτέρω: 

I. Οι αρμοδιότητες που κατά τα ανωτέρω εξαιρούνται 
της μεταβίβασης και ασκούνται από το Γ ενικό Γ ραμ¬ 
ματέα είναι: 

α. Συγκρότηση του Περιφερειακού Συμβουλίου Υδά- 
των, όπως προβλέπεται στο άρθρο 6, παρ. 4 του ν. 
3199/2003. 

β. Έγκριση των Σχεδίων Διαχείρισης λεκανών απορ¬ 
ροής ποταμού αρμοδιότητας Περιφέρειας Κεντρικής 
Μακεδονίας, όπως προβλέπεται στο άρθρο 7, παρ. 2 
του ν. 3199/2003. 

γ.Έγκριση των προγραμμάτων παρακολούθησης της 
κατάστασης των υδάτων, όπως προβλέπονται στο άρ¬ 
θρο 8 του ν. 3199/2003. 

δ.Έγκριση προγράμματος μέτρων. 

ε. Έγκριση προγραμμάτων ειδικών μέτρων κατά της 
ρύπανσης, όπως προβλέπονται στο άρθρο 9 του ν. 
3199/2003. 

στ. Επιβολή περιορισμών ή άλλων μέτρων στη χρήση 
των υδάτων και την εκτέλεση έργων αξιοποίησης τους, 
προκειμένου να επιτυγχάνονται οι στόχοι του Σχεδίου 
Διαχείρισης ή του Προγράμματος Μέτρων (σύμφωνα με 
την παράγραφο 6 του άρθρου 5 του ν. 3199/2003). 

ζ. Επιβολή περιοριστικών μέτρων στις χρήσεις και τη 
λειτουργία έργων σε συνδυασμό και με ειδικές περι¬ 
στάσεις καθώς και τήρηση πρόσθετων ή ειδικότερων 
προϋποθέσεων και διενέργεια πρόσθετων ελέγχων, 
για την έκδοση συγκεκριμένης άδειας χρήσης νερού 


ή και εκτέλεσης έργων αξιοποίησης υδατικών πόρων, 
που αφορούν λεκάνες απορροής ποταμών, οι οποίες 
εκτείνονται και πέραν των διοικητικών ορίων της Περι¬ 
φέρειας Κεντρικής Μακεδονίας. 

η. Επιβολή διοικητικών κυρώσεων, όπως αυτές προ- 
βλέπονται στο άρθρο 13 του ν. 3199/2003. 

θ. Κοινές Αποφάσεις Γενικών Γραμματέων Περιφέ¬ 
ρειας για άδειες χρήσης νερού και εκτέλεσης έργων 
αξιοποίησης υδατικών πόρων, που αφορούν λεκάνες 
απορροής ποταμών, οι οποίες εκτείνονται και πέραν 
των διοικητικών ορίων της Περιφέρειας Κεντρικής Μα¬ 
κεδονίας. 

ι. Αποφάσεις - άδειες χρήσεων νερού και εκτέλεσης 
έργων αξιοποίησης των υδατικών πόρων, που αφορούν πε¬ 
ριοχές, οι οποίες ανήκουν ταυτόχρονα στα διοικητικά και 
υδατικά όρια της Περιφέρειας Κεντρικής Μακεδονίας. 

ια. Γνωμοδοτήσεις για θέματα που σχετίζονται με τη 
διαχείριση των υδάτων στην Περιφέρειας Κεντρικής 
Μακεδονίας. 

ιβ. Υποβολή διευκρινιστικών ερωτημάτων επί της νο¬ 
μοθεσίας στο Νομικό Συμβούλιο του Κράτους. 

ιγ. Καθορισμός πρόσθετων δικαιολογητικών κατά περί¬ 
πτωση λαμβάνοντας υπόψη και τις ιδιαίτερες συνθήκες 
της περιοχής (παρ. 5 του άρθρου 5 της Κοινής Υπουργι¬ 
κής Απόφασης 43504/2006-ΦΕΚ 1784Β/20.12.2005). 

II. Στον Γ ενικό Διευθυντή μεταβιβάζεται το δικαίωμα 
υπογραφής «Με εντολή Γ ενικού Γ ραμματέα» για τις πα¬ 
ρακάτω αρμοδιότητες: 

α.Έγκριση εκτός έδρας μετακίνησης και πάσης φύσεως 
αδειών του Προϊσταμένου της Διεύθυνσης Υδάτων. 

β. Μετακίνηση του προσωπικού της Διεύθυνσης Υδά- 
των εκτός των διοικητικών ορίων της Περιφέρειας Κε¬ 
ντρικής Μακεδονίας. 

III. Στον Προϊστάμενο της Διεύθυνσης Υδάτων μετα¬ 
βιβάζεται το δικαίωμα υπογραφής «Με εντολή Γ ενικού 
Γ ραμματέα» για τις παρακάτω αρμοδιότητες: 

α. Αλληλογραφία. 

Με την Κεντρική Υπηρεσία Υδάτων του ΥΠΕΧΩΔΕ. 

Με τις συναρμόδιες Διευθύνσεις Υδάτων άλλων Πε¬ 
ριφερειών. 

Γ ια την απαιτούμενη επικοινωνία στα πλαίσια της 
άσκησης των αρμοδιοτήτων της Διεύθυνσης με τις 
Υπηρεσίες του Δημόσιου Τομέα, ευρύτερου Δημόσιου 
Τομέα, Τοπικής Αυτοδιοίκησης, πολίτες κλπ. 

Γ ια την προσκόμιση συμπληρωματικών δικαιολογη- 
τικών κατά περίπτωση σε υποβαλλόμενα αιτήματα έκ¬ 
δοσης αδειών. 

β. Κοινοποίηση ενημερωτικών εγγράφων και εγκυκλί¬ 
ων σε Υπηρεσίες. 

γ. Καθορισμός συμπληρωματικών δικαιολογητικών 
κατά περίπτωση σε υποβαλλόμενα αιτήματα έκδοσης 
αδειών. 

δ. Γνωμοδοτήσεις σε Μελέτες Περιβαλλοντικών Επι¬ 
πτώσεων (Μ.Π.Ε.) για έκδοση άδειας χρήσης νερού ή 
εκτέλεσης έργου αξιοποίησης υδατικών πόρων ή ενιαίας 
άδειας χρήσης νερού - εκτέλεσης έργου. 

ε. Προπαρασκευαστικές ενέργειες με τις οποίες ζη¬ 
τούνται πληροφορίες ή στοιχεία από Υπηρεσίες, Ορ¬ 
γανισμούς και Φορείς προκειμένου να χρησιμοποιηθούν 
για την έκδοση Αποφάσεων και γενικότερα διοικητικών 
πράξεων. 

στ. Χορήγηση αδειών, όπως κανονικών, αναρρωτικών, 
παρακολούθησης σχολικής επίδοσης, αδειών Η/Υ, κυή- 
σεως και λοχείας του προσωπικού της Διεύθυνσης. 

ζ. Κίνηση εκτός έδρας των υπαλλήλων της Διεύθυνσης 
Υδάτων εντός των διοικητικών ορίων της Περιφέρειας 
Κεντρικής Μακεδονίας, 
η. Αρχειοθέτηση εγγράφων. 

θ. Έγκριση και θεώρηση όλων των λειτουργικών δα¬ 
πανών της Διεύθυνσης Υδάτων, όπως μισθοδοσία προ¬ 
σωπικού, οδοιπορικά έξοδα, ημερολόγια κίνησης και 
τιμολόγια πόσης φύσεως δαπανών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 22 Ιανουάριου 2007 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. 835 (4) 

Ακύρωση Υπαγωγής επένδυσης 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Η υπ’ αριθμ. 8658/Π 08/4/0 0131/Ε/Ν.3299/18.12.2006 
απόφαση της Γενικής Γραμματέως Περιφέρειας Πε- 
λοποννήσου περίληψη της οποίας δημοσιεύθηκε στο 
ΦΕΚ Β/57/24.1.2007 ακυρώνεται, διότι ορθή επανάληψη 
αυτής δημοσιεύθηκε στο ΦΕΚ Β/87/30.1.2007. 

Τρίπολη, 1 Φεβρουάριου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


♦ 


Αριθμ. 410 (5) 

Καθιέρωση υπερωριακής εργασίας (απογευματινής, νυ¬ 
χτερινής, εξαιρέσιμων ημερών και Κυριακών) για τον 
οδηγό των Αντινομαρχών, για το έτος 2007. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις: 

α) της παρ. 1 του άρθρου 16 του ν. 3205/2003 


2. Την ανάγκη καθιέρωσης υπερωριακής εργασίας για 
τον οδηγό των Αντινομαρχών κατά το έτος 2007, που 
πραγματοποιεί μετακινήσεις με τα υπηρεσιακά τους 
αυτοκίνητα. 

3. Το γεγονός ότι έχει προβλεφθεί η απαιτούμενη 
πίστωση, ύψους 5.500,00 ευρώ, για την πληρωμή των 
υπερωριών του υπαλλήλου, αποφασίζουμε: 

Την καθιέρωση υπερωριακής εργασίας (απογευματι¬ 
νής, νυχτερινής, εξαιρέσιμων ημερών και Κυριακών) καθ’ 
υπέρβαση της υποχρεωτικής, για το έτος 2007, για τον 
οδηγό των Αντινομαρχών, ως εξής: 

Ώρες 

εξαιρέσιμων 
ημερών και 
Κυριακών 
192 


β) της παρ. 7 του άρθρου 25 του ν. 2738/1999 



Σύνολο 

Ώρες 

Ώρες 


ωρών 

απογευματινής 

νυχτερινής 



εργασίας 

εργασίας 

Οδηγός υπηρεσιακών 

1.104 

720 

192 

αυτοκίνητων 




Αντινομαρχών 





Η απόφαση αυτή να δημοσιευθεί στην Εφημερίδα της Κυβερνήσεως. 


Κοζάνη, 5 Φεβρουάριου 2007 


Ο Νομάρχης 
ΓΕΩΡΓΙΟΣ ΔΑΚΗΣ 

-♦- 


Αριθμ. Δ. Διοικ. 93 (6) 

Καθιέρωση υπερωριακής εργασίας με αμοιβή σε δέκα 
(10) συνολικά υπαλλήλους της Δ/νσης Οικονομικών 
Υπηρεσιών Ν. Α. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του π.δ.30/1996 «Κώδικας Νομ/κης Αυτ/ 
σης (ΦΕΚ 21/τ. Α71996). 

2. Τις διατάξεις του άρθρου 16 του ν.3205/2003 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελλη¬ 
νικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις» (ΦΕΚ 297/ 
τ.Α7 23.12.2003) όπως τροποποιήθηκαν με τις όμοι¬ 
ες του άρθρου 18 του ν.3254/2004 (ΦΕΚ 137/τ.Α7 
22.7.2004) και του άρθρου 9 του ν. 3408/2005 (ΦΕΚ 
272/τ.Α74.11.2005). 


3. Τις διατάξεις της παρ. 18 του άρθρου 15 του ν. 2503/ 
1997 «Διοίκηση, Οργάνωση, στελέχωση της Περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107/τ.Α730.5.1997). 

4. Τις διατάξεις του άρθρου 25 παρ. 7 του ν.2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις »(ΦΕΚ 180/τ.Α/1999). 

5. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ν. Α. Λευκάδας, όπως 
τροποποιήθηκε, κωδικοποιήθηκε σε ενιαίο κείμενο και 
ισχύει (ΦΕΚ 1747/τ.Β72001). 

6. Το υπ’ αριθμ. Δ.ΟΙΚ. 100/10.1.2006 έγγραφο της 
Δ/νσης Οικονομικών Υπηρεσιών Ν. Α. Λευκάδας, με 
το οποίο αιτείται την έκδοση απόφασης καθιέρωσης 
υπερωριακής εργασίας, σε δέκα (10) συνολικά υπαλ¬ 
λήλους για το χρονικό διάστημα από 20.1.2007 έως και 
31.12.2007 και για 5000 ώρες συνολικά, προκειμένου να 
αντιμετωπισθούν οι αυξημένες ανάγκες της εν λόγω 
Υπηρεσίας που δημιουργούνται από την έναρξη εκτέ- 

λεσης του προϋπολογισμού οικ. έτους 2007, η εξεύρεση 
των ταμειακών υπολοίπων οικ. έτους 2006 και η εν¬ 
σωμάτωση τους με τροποποίηση στον προϋπολογισμό 
οικ. έτους 2007, οι λοιπές τροποποιήσεις του προϋ¬ 
πολογισμού που θα γίνουν μέσα σ’ αυτό το χρονικό 
διάστημα, η σύνταξη και η υποβολή του απολογισμού 
οικ. έτους 2006 στην Νομαρχιακή Επιτροπή, η οριστική 
επεξεργασία και αποτύπωση του για την υποβολή του 
στο Νομαρχιακό Συμβούλιο. Στο ίδιο χρονικό διάστη¬ 
μα θα συνταχθεί και το σχέδιο προϋπολογισμού οικ. 
έτους 2008, προκειμένου να υποβληθεί στην Νομαρ¬ 
χιακή Επιτροπή. 

Από το σύνολο των 5000 ωρών οι 720 ώρες προορί¬ 
ζονται να πραγματοποιηθούν από δύο (2) οδηγούς για 
την κάλυψη περιπτώσεων δρομολογίων εκτός ωραρίου 
και κατά τις Κυριακές και εξαιρέσιμες. 

7. Την ανάγκη πρόσθετης και πέραν του κανονικού 
ωραρίου εργασίας σε δέκα (10) συνολικά υπαλλήλους 
της Δ/νσης Οικονομικών Υπηρεσιών Ν. Α. Λευκάδας, 
προκειμένου να αντιμετωπισθούν αυξημένες υπηρεσι¬ 
ακές ανάγκες. 

8. Το γεγονός ότι έχουν προβλεφθεί οι απαιτούμενες 
πιστώσεις στον προϋπολογισμό της Ν. Α. Λευκάδας, 
τρέχοντος έτους, αποφασίζουμε: 

Καθιερώνουμε υπερωριακή εργασία με αμοιβή πέραν 
του κανονικού ωραρίου εργασίας, για δέκα (10) συνολικά 
υπαλλήλους της Δ/νσης Οικονομικών Υπηρεσιών Ν. Α. 
Λευκάδας, για το χρονικό διάστημα από 20.1.2007 έως 
και 31.12.2007 και για σύνολο 5000 ωρών [4280 ώρες 
απογευματινής εργασίας μέχρι την 22η ώρα και 720 
ώρες απογευματινής εργασίας μέχρι την 22η ώρα και 
εργασίας κατά τις Κυριακές και εξαιρέσιμες (για την 
κάλυψη περιπτώσεων δρομολογίων εκτός ωραρίου που 
αναμένεται να πραγματοποιηθούν από τους δύο (2) οδη¬ 
γούς της υπηρεσίας)], προκειμένου να αντιμετωπισθούν 
αυξημένες ανάγκες της εν λόγω Υπηρεσίας: έναρξη 
εκτέλεσης του προϋπολογισμού οικ. έτους 2007, εξεύ¬ 
ρεση ταμειακών υπολοίπων οικ. έτους 2006 και η ενσω¬ 
μάτωση τους με τροποποίηση στον προϋπολογισμό οικ. 
έτους 2007, λοιπές τροποποιήσεις του προϋπολογισμού 
που θα γίνουν μέσα σ’ αυτό το χρονικό διάστημα, σύ¬ 
νταξη και υποβολή του απολογισμού οικ. έτους 2006 
στην Νομαρχιακή Επιτροπή, οριστική επεξεργασία και 
αποτύπωση του για την υποβολή του στο Νομαρχιακό 
Συμβούλιο, σύνταξη σχεδίου προϋπολογισμού οικ. έτους 
2008, προκειμένου να υποβληθεί στην Νομαρχιακή Επι¬ 
τροπή και κάλυψη περιπτώσεων δρομολογίων, από τους 
οδηγούς, εκτός ωραρίου εργασίας. 

Η δαπάνη που θα προκληθεί από την παρούσα από¬ 
φαση ανέρχεται σε 25.000.00 ΕΥΡΩ, θα βαρύνει τις 
πιστώσεις του Ειδικού Φορέα 90-38/073 με ΚΑΕ 0511 
του εγκεκριμένου προϋπολογισμού της Νομαρχιακής 
Αυτοδιοίκησης Λευκάδας και έχει προβλεφθεί η απα¬ 
ραίτητη πίστωση. 

Η ονομαστική κατανομή των συνολικά 5000 ωρών σε 
κάθε απασχολούμενο υπάλληλο καθώς και η βεβαίωση 
της παρασχεθείσης εργασίας από αυτούς θα γίνει με 
απόφαση του Δ/ντη Οικονομικών Υπηρεσιών της Ν. Α. 
Λευκάδας. 

Η ισχύς της παρούσας απόφασης αρχίζει ένα μήνα 
πριν τη δημοσίευσή της στην Εφημερίδα της Κυβερ- 
νήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 6 Φεβρουάριου 2007 
Ο Νομάρχης 

ΚΩΝΣΤΑΝΤΙΝΟΣ Α. ΑΡΑΒΑΝΗΣ 

-♦- 

Αριθμ. Υ 8019 (7) 

Χορήγηση Άδειας Άσκησης Επαγγέλματος Φυσικών 
Νοσοκομείων εντός της περιοχής των Ιοντιζουσών 
Ακτινοβολιών. 

Ο ΑΝΤΙΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α/1974) «Περί 
προστασίας εξ Ιοντιζουσών Ακτινοβολιών». 

2. Την υπ' αριθμ. Α2 στ2073/1983 (ΦΕΚ 280/Β/1983) Υπουρ¬ 
γική Απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β/1991) 
Κοινή Υπουργική Απόφαση «Εγκριση Κανονισμών Ακτι¬ 
νοπροστασίας». 

4. Τον ν. 2218/1994 Ίδρυση Νομ/κής Αυτοδιοίκησης 
«Φ.Ε.Κ. 90/13.6.1994 τ.Α » 

5. Τον ν. 2240/16.9.1994 Φ.Ε.Κ. 153 τ. Α' «Συμπλήρωση 
διατάξεων για την Νομ/κή Αυτοδιοίκηση». 

6. Τον Οργανισμό εσωτερικής λειτουργίας της Νομαρ¬ 
χίας Πειραιά [Φ.Ε.Κ. 395/1995 τ.Β'. 11.5.1995], όπως τελικά 
τροποποιήθηκε με την υπ’αριθμ. 131/2005 {ΦΕΚ 1787/ 
Β/20.12.2005) Απόφαση του Νομαρχιακού Συμβουλίου. 

7. Τις διατάξεις του ν. 2647/1998 (ΦΕΚ 237/Α/1998) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

8. Την υπ’ αριθμ. Α5/6122/15.12.1998 εγκύκλιο του Υπουρ¬ 
γείου Υγείας και Πρόνοιας «Μεταβίβαση αρμοδιοτήτων 
στις Περιφέρειες και την Αυτοδιοίκηση». 

9. Την από 12.5.2006 αίτηση του Φυσικού ΚΑΝΤΕΜΙΡΗ 
ΙΩΑΝΝΗ. 

10. Τη γνωμοδότηση της αρμόδιας Επιτροπής Χορήγη¬ 
σης άδειας άσκησης επαγγέλματος Φυσικού Νοσ/μείων- 
Ακτινοφυσικού Ιατρικής (Συνεδρίαση 25η στις 13.11.2006), 
αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής εντός της περιοχής 
Ιοντιζουσών Ακτινοβολιών στον ΚΑΝΤΕΜΙΡΗ ΙΩΑΝΝΗ του 
Κωνσταντίνου για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιανουάριου 2007 

Ο Αντινομάρχης 
ΓΕΩΡΓΙΟΣ ΤΣΙΡΙΔΗΣ 
-♦- 

Αριθμ. Υ7578 (8) 

Χορήγηση Άδειας Άσκησης Επαγγέλματος Φυσικών 
Νοσοκομείων εντός της περιοχής των Ιοντιζουσών 
Ακτινοβολιών. 

Ο ΑΝΤΙΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν.δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2 στ2073/1983 (ΦΕΚ 280/Β/1983) Υπουρ¬ 
γική Απόφαση« Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β/1991) 
Κοινή Υπουργική Ατιόφαστ\ «Εγκριση Κανονισμών Ακτι¬ 
νοπροστασίας». 

4. Τον ν. 2218/1994 Ίδρυση Νομ/κής Αυτοδιοίκησης 
«Φ.Ε.Κ. 90/13.6.1994 τ.Α». 

5. Τον ν. 2240/16.9.1994 Φ.Ε.Κ. 153 τ.Α' «Συμπλήρωση 
διατάξεων για την Νομ/κή Αυτοδιοίκηση». 

6. Τον οργανισμό εσωτερικής λειτουργίας της Νομαρ¬ 
χίας Πειραιά [Φ.Ε.Κ. 395/1995 τ.Β'. 11.5.1995], όπως τελικά 
τροποποιήθηκε με την υπ’αριθμ. 131/2005 (ΦΕΚ 1787/ 
Β/20.12.2005) απόφαση του Νομαρχιακού Συμβουλίου. 

7. Τις διατάξεις του ν. 2647/1998 (ΦΕΚ 237/Α/1998) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

8. Την υπ’ αριθμ. Α5/6122/15.12.1998 εγκύκλιο του Υπουρ¬ 
γείου Υγείας και Πρόνοιας «Μεταβίβαση αρμοδιοτήτων 
στις Περιφέρειες και την Αυτοδιοίκηση». 

9. Την από 6.6.2005 αίτηση της Φυσικού ΚΟΝΙΔΑΡΗ 
ΑΙΚΑΤΕΡΙΝΗΣ. 

10. Τη γνωμοδότηση της αρμόδιας Επιτροπής Χορήγη¬ 
σης άδειας άσκησης επαγγέλματος Φυσικού Νοσ/μείων- 
Ακτινοφυσικού Ιατρικής (Συνεδρίαση 25η στις 13.11.2006), 
αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής εντός της περιοχής 
Ιοντιζουσών Ακτινοβολιών στη ΚΟΝΙΔΑΡΗ ΑΙΚΑΤΕΡΙΝΗ 
του Ιωάννη για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιανουάριου 2007 
Ο Αντινομάρχης 
ΓΕΩΡΓΙΟΣ ΤΣΙΡΙΔΗΣ 
-♦- 

Αριθμ. 13/2006 (9) 

Σύσταση τεχνικής Υπηρεσίας της Ιεράς Μητροπόλε- 
ως Λάμπης, Συβρίτου και Σφακίων της Εκκλησίας 
Κρήτης. 

ΤΟ ΜΗΤΡΟΠΟΛΙΤΙΚΟ ΣΥΜΒΟΥΛΙΟ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΜΠΗΣ, 
ΣΥΒΡΙΤΟΥ ΚΑΙ ΣΦΑΚΙΩΝ 
(Αρ. Πρακτικού 7/2006/29.12.2006) 

Έχοντας υπόψη: 

1. Τις σχετικές διατάξεις του ν. 4149/1961 (Φ.Ε.Κ. 146, 
τ. Α) «Περί Καταστατικού Χάρτου της εν Κρήτη Ορθο¬ 
δόξου Εκκλησίας» και ιδίως των άρθρων 54 και 131 του 
νόμου αυτού. 

2. Τις σχετικές διατάξεις του Νόμου 590/1977 «Περί 
Καταστατικού Χάρτου της Εκκλησίας της Ελλάδος». 

3. Τις διατάξεις του Κανονισμού 55/1974 (ΦΕΚ. 185, τ. Α') της 
Ιεράς Συνόδου της Εκκλησίας της Ελλάδος «Περί μελέτης 
καί εκτελέσεως Απάντων των εκκλησιαστικών έργων». 

4. Τις σχετικές διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου «Περί Ιερών Ναών και Ενο¬ 
ριών». 

5. Την ανάγκη οργανώσεως Τεχνικής Υπηρεσίας της 
Ιεράς Μητροπόλεως για την εκτέλεση των εκκλησια¬ 
στικών έργων. 

6. Την ανάγκη καθορισμού των Οργάνων Τεχνικής 
Υπηρεσίας, όπως αυτά προβλέπονται από το Νόμο 
1418/1984, το π.δ. 609/1985 και το π.δ. 23/1993, όπως τρο¬ 


ποποιούνται και ισχύουν εκάστοτε, για την αντιμετώπιση 
της εκτελέσεως των έργων της Ιεράς Μητροπόλεως, 
τα οποία χρηματοδοτούνται από τις Δημόσιες Επεν¬ 
δύσεις καθώς και από τις επενδύσεις των Κοινοτικών 
Κονδυλίων και 

7. Τις διατάξεις του Κανονισμού 58/27.12.1974/13.1.1975 
(ΦΕΚ. 4, τ. Α') της Εκκλησίας της Ελλάδος «Περί Αρμο¬ 
διοτήτων και Τρόπου Λειτουργίας των Μητροπολιτικών 
Συμβουλίων», αποφασίζει: 

ΘΕΜΑ: «Σύσταση Τεχνικής Υπηρεσίας της Ιεράς Μη¬ 
τροπόλεως Λάμπης, Συβρίτου και Σφακίων της Εκκλη¬ 
σίας Κρήτης». 

Άρθρο 1 

Σύσταση 

Συνιστά Τεχνική Υπηρεσία στην Ιερά Μητρόπολη Λά¬ 
μπης, Συβρίτου καί Σφακίων της Εκκλησίας Κρήτης για 
τον προγραμματισμό, την παρακολούθηση και την εκτέ¬ 
λεση εκκλησιαστικών έργων της Ιεράς Μητροπόλεως. 

Άρθρο 2 

Σκοπός - Αρμοδιότητες 

Οι αρμοδιότητες της Τεχνικής Υπηρεσίας είναι: 

1. Η σύνταξη προγράμματος για όλα τα εκτελούμενα 
και προς εκτέλεση Εκκλησιαστικά Έργα και η παρακο¬ 
λούθηση της εφαρμογής του προγράμματος αυτού στην 
περιφέρεια της Ιεράς Μητροπόλεως Λάμπης, Συβρίτου 
και Σφακίων. 

2. Ο έλεγχος των υποβαλλομένων προς έγκριση από 
τους Προέδρους των Εκκλησιαστικών Συμβουλίων των 
Ιερών Ναών: 

α) Οικονομικών μελετών για την εκτέλεση τεχνικών 
έργων. 

β) Λογαριασμών, συγκριτικών πινάκων (Σ. Π.) πρω¬ 
τοκόλλων κανονισμού τιμών μονάδος νέων εργασιών 
(Π.Κ.Τ.Μ.Ν.Ε.), ενστάσεων, αιτήσεων θεραπείας. 

3. Η διενέργεια διαγωνισμών για την ανάθεση μελετών 
και την εκτέλεση των εκκλησιαστικών έργων. 

4. Η παρακολούθηση των εκτελούμενων εκκλησια¬ 
στικών έργων. 

5. Η συγκρότηση επιτροπών προσωρινής και οριστικής 
παραλαβής των αποπερατωθέντων έργων. 

6. Η σύνταξη εισηγήσεων προς το Μητροπολιτικό Συμ¬ 
βούλιο για όλα τα παραπάνω θέματα. 

7. Η παροχή τεχνικής αρωγής προς τα Εκκλησιαστικά 
Συμβούλια των ιερών ναών και ιδρυμάτων, που υπά¬ 
γονται στην Ιερά Μητρόπολη Λάμπης, Συβρίτου καί 
Σφακίων και 

8. Στις αρμοδιότητες της Τεχνικής Υπηρεσίας είναι ακό¬ 
μη να εκπονεί τις μελέτες των τεχνικών και καλλιτεχνι¬ 
κών έργων, να παρακολουθεί, να ελέγχει και να εγκρίνει 
τις μελέτες, που εκπονούν ιδιώτες μηχανικοί, για τα έργα 
της Ιεράς Μητροπόλεως, να επιβλέπει και να ελέγχει 
τις κατασκευές, τις επισκευές και τις συντηρήσεις των 
έργων της Ιεράς Μητροπόλεως, που εκτελούνται με αυ¬ 
τεπιστασία, σύμφωνα με τις διατάξεις του Κανονισμού 
55/1974 της Ιεράς Συνόδου της Εκκλησίας της Ελλάδος, 
τις συμπληρωματικές διατάξεις των αντιστοίχων νόμων 
718/1977 και 1418/1984 μετά των εκτελεστικών τους Προε¬ 
δρικών Διαταγμάτων και των συμπληρωματικών και τρο- 
ποποιητικών τους νόμων, όπως ισχύουν έως σήμερα. 

Άρθρο 3 
Οργάνωση 

1. Η Τεχνική Υπηρεσία αποτελεί ιδιαίτερο Γραφείο της 
Ιεράς Μητροπόλεως, το οποίο διαρθρώνεται ως εξής: 

α) Τον Προϊστάμενό της, ο οποίος πρέπει να είναι 
πολιτικός μηχανικός ή αρχιτέκτονας μηχανικός, πτυχι- 
ούχος ΑΕΙ, με αναγνωρισμένη εμπειρία. Ο Προϊστάμενος 
διορίζεται από το Μητροπολιτικό Συμβούλιο, επί συμ- 
βάσει χρόνου ή μόνιμα και είναι ο αρμόδιος εισηγητής 
προς αυτό για θέματα της Τεχνικής Υπηρεσίας. Πρέπει 
επίσης να διαθέτει τα ουσιαστικά και τυπικά προσόντα 
που απαιτούνται από τις κείμενες διατάξεις, περί δημο¬ 
σίων και εκκλησιαστικών υπαλλήλων. 

β) Πτυχιούχους μηχανικούς, οι οποίοι διορίζονται από 
το Μητροπολιτικό Συμβούλιο, μετά από εισήγηση του 
Προϊσταμένου και στελεχώνουν την Τεχνική Υπηρεσία. 
Οι μηχανικοί αυτοί μπορεί να είναι στελέχη μόνιμα ή επί 
συμβάσει ή να αναλαμβάνουν έργα κατ’ ανάθεση. 

γ) Από ένα διοικητικό υπάλληλο, χειριστή ηλεκτρονι¬ 
κού υπολογιστή (Η/Υ), για τη γραμματειακή εξυπηρέτηση 
του Γ ραφείου. 

2. Ο Προϊστάμενος της Υπηρεσίας, σε περίπτωση απου¬ 
σίας ή κωλύματος, ορίζει ο ίδιος τον αναπληρωτή του. 

3. Με την έναρξη λειτουργίας της Τεχνικής Υπηρεσίας, 
η πρόσληψη του προσωπικού, έμμισθου ή εθελοντικού, 
θα γίνει με σύμβαση εργασίας ορισμένου χρόνου ή με 
σύμβαση έργου. 

4. Ως αναθέτουσα Αρχή κατά την έννοια του π.δ. 
23/1993, ορίζεται το Μητροπολιτικό Συμβούλιο της Ιερός 
Μητροπόλεως Λάμπης, Συβρίτου καί Σφακίων. 

5. Ως προϊσταμένη Αρχή, κατά την έννοια του Νόμου 
1418/1984 και του π.δ. 609/1985, ορίζεται επίσης το Μη- 
τροπολιτικό Συμβούλιο της Ιερός Μητροπόλεως Λάμπης 
Συβρίτου καί Σφακίων. 

6. Ως διευθύνουσα Υπηρεσία, κατά την έννοια του Νόμου 
1418/1984 και του π.δ.609/1985, ορίζεται η Τεχνική Υπηρεσία 
της Ιερός Μητροπόλεως Λάμπης, Συβρίτου και Σφακίων. 

7. Ως επιβλέπουσα Υπηρεσία ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
επιβλέποντος μηχανικού κατ’ ανάθεση. Επιπλέον, καθή¬ 
κοντα επιβλέποντας μηχανικού, μπορούν να ανατεθούν 
και σε άλλα πρόσωπα, ιδιώτες μηχανικούς, οι οποίοι 
μπορούν να προσληφθούν από την Ιερά Μητρόπολη 
με σύμβαση ορισμένου έργου ή ορισμένου χρόνου, για 
κάλυψη των αναγκών των εργολαβιών που δεν μπορούν 
να καλυφθούν από την Τεχνική Υπηρεσία και 

8. Ως τεχνικό Συμβούλιο, κατά την έννοια του Νόμου 
1418/1984 και του π.δ. 609/1985, ορίζεται το Τεχνικό Συμ¬ 
βούλιο της οικείας Νομαρχίας, το οποίο γνωματεύει, 
εισηγείται και εποπτεύει, για τα υπό εκτέλεση έργα και 
τις τυχόν διαφορές και προβλήματα πού θα ανακύψουν 
σχετικά με αυτά. 

Αρθρο 4 

Εφαρμογή Θεσμικού Πλαισίου 

1. Η εφαρμογή του Θεσμικού Πλαισίου εκτελέσεως 
των Δημοσίων Έργων διέπει τις συμβάσεις εκτελέσεως 
έργων, που θα καταρτισθούν από την Ιερά Μητρόπολη, 
υπό την έννοια της ισχύος των διατάξεών του ως συμ¬ 
βατικών ρητρών και 

2. Διαφωνίες, οι οποίες τυχόν θα προκύψουν, επιλύ¬ 
ονται στα αρμόδια δικαστήρια με βάση την καθ’ ύλην 
και τόπον αρμοδιότητα, όπως αυτή ορίζεται από το 
Κ.Π.Α., μετά από την εξάντληση της προδικασίας, όπως 
αυτή προλβέπεται από το νόμο 1418/1984 και το π.δ. 
609/1985, αποφαινομένου επί των αιτήσεων θεραπείας 
του Μητροπολιτικού Συμβουλίου, μετά από γνώμη του 
Τεχνικού Συμβουλίου της οικείας Νομαρχίας. 


Άρθρο 5 

Μελέτες και δημοπράτηση των έργων 

1. Η σύνταξη μελετών, των πρός εκτέλεση έργων, 
πραγματοποιείται από την Τεχνική Υπηρεσία και η θε¬ 
ώρησή τους από τον προϊστάμενό της. 

2. Για τη δημοπράτηση των έργων οι συνταχθείσες 
μελέτες, εγκρίνονται από την Προϊσταμένη Αρχή, δη¬ 
λαδή το Μητροπολιτικό Συμβούλιο, το οποίο εγκρίνει 
και τη σχετική διακήρυξη και 

3. Σε περίπτωση κατά την οποία η Τεχνική Υπηρεσία 
αδυνατεί να συντάξει και να εκπονήσει τις σχετικές 
μελέτες, μπορεί να ανατεθεί η εκπόνησή τους σε ειδικό, 
έμπειρο επί του προς εκτέλεση έργου μηχανικό, κατό¬ 
πιν αποφάσεως της Προϊσταμένης Αρχής, στην οποία 
εισηγείται η Τεχνική Υπηρεσία. Οι μελέτες οι οποίες 
συντάσσονται από τρίτους θεωρούνται από την Τεχνική 
Υπηρεσία και εγκρίνονται από την Προϊσταμένη Αρχή. 

Αρθρο 6 

Ισχύς - Τροποποίηση 

1. Η ισχύς τις παρούσας Αποφάσεως αρχίζει από τη 
δημοσίευσή της στην Εφημερίδα της Κυβερνήσεως και 
στο περιοδικό «Απόστολος Τίτος» επίσημο δελτίο της 
Εκκλησίας της Κρήτης και 

2. Ο Κανονισμός Λειτουργίας της Τεχνικής Υπηρεσίας 
της Ιερός Μητροπόλεως Λάμπης, Συβρίτου και Σφακίων, 
μπορεί να τροποποιηθεί ή να συμπληρωθεί μετά από 
απόφαση του Μητροπολιτικού Συμβουλίου. Οι μελλο¬ 
ντικές τροποποιήσεις και οι συμπληρώσεις έχουν ισχύ 
μετά από τη δημοσίευσή τους στην Εφημερίδα της 
Κυβερνήσεως και στο περιοδικό «Απόστολος Τίτος», 
επίσημο δελτίο της Εκκλησίας Κρήτης. 

Άρθρο 7 

Τελικές Διατάξεις 

1. Η Τεχνική Υπηρεσία μπορεί να καταργηθεί κατόπιν 
αιτιοιλογημένης αποφάσεως του Μητροπολιτικού Συμ¬ 
βουλίου. Η απόφαση αυτή ισχύει μετά από τη δημοσί¬ 
ευσή της στην Εφημερίδα της Κυβερνήσεως και στο 
περιοδικό «Απόστολος Τίτος» και 

2. Κάθε θέμα, που δεν προβλέπεται από τις διατάξεις 
του παρόντος Κανονισμού Λειτουργίας, αλλά βασίζεται σε 
αυτές και δεν τις αντιβαίνει, ρυθμίζεται με χωριστή από¬ 
φαση του Μητροπολιτικού Συμβουλίου, η οποία οφείλει 
να είναι πάντοτε σύμφωνη με τους Ιερούς Κανόνες της 
Ορθόδοξης Εκκλησίας, τις διατάξεις και τους νόμους, που 
διέπουν την Ορθόδοξη Εκκλησία στην Ελληνική Επικρά¬ 
τεια, το Σύνταγμα και τους Νόμους της Πολιτείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπήλι, 23 Ιανουάριου 2007 
Ο Πρόεδρος 

ΐ Ο Λάμπης, Συβρίτου και Σφακίων 
ΕΙΡΗΝΑΙΟΣ 
-♦- 

( 10 ) 

Χορήγηση αδείας κυκλοφορίας φαρμακευτικού 
προϊόντος ΗΕΕΡΟδΡΕΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 48144/06/29.1.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 

παραγράφου 3 της Κοινής Υπουργικής Απόφασης ΔΥΓ3 
(α) 83657/2005, άδεια κυκλοφορίας στο φαρμακευτικό 
προϊόν ΗΕΙΡ03ΡΕΒ. 

Δραστική ουσία ΒΙδΡΕΒΙΩΟΝΕ 

Μορφή Πόσιμο διάλυμα Ιπιρ/Μί. 

Δικαιούχους σήματος ΗΕίΡΑΒΕΕ 

Υπεύθυνος κυκλοφορίας ΗΕΙΡΑΒΕΕ 

Η Διευθύντρια 
Α. ΚΟΥΤΣΟΥΚΗ 

-♦- 

( 11 ) 

Χορήγηση αδείας κυκλοφορίας φαρμοκευτικού 
προϊόντος δΟΐυΤΕΒΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 5489/25.1.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της Κοινής Υπουργικής Απόφασης ΔΥΓ3 
(α) 83657/2005, άδεια κυκλοφορίας στο φαρμακευτικό 
προϊόν δΟίυΤΕΒΒ. 

Δραστική ουσία : ΤΕΒΒΙΝΑΡΙΝΕ ΗΥΩΒΟΟΗΙΟΒΟΕ 
Μορφή Δερματικό διάλυμα 1 % \Λ//\Λ/ 

Δικαιούχους σήματος ΜΕΝΤΙΤΕΡΜ ΦΑΡΜΑΚΕΥΤΙΚΗ ΕΠΕ 
Υπεύθυνος κυκλοφορίας ΜΕΝΤΙΤΕΡΜ ΦΑΡΜΑΚΕΥΤΙΚΗ 
ΕΠΕ. 

Η Διευθύντρια 
Α. ΚΟΥΤΣΟΥΚΗ 

-♦- 

( 12 ) 

Χορήγηση αδείας κυκλοφορίας φαρμακευτικού 
προϊόντος Ι_υθΙΡΒΑΙ_ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 6064/29.1.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της Κοινής Υπουργικής Απόφασης ΔΥΓ3 
(α) 83657/2005, άδεια κυκλοφορίας στο φαρμακευτικό 
προϊόν Ι_υθΙΡΒΑΙ_. 

Δραστική ουσία ΒΙδΡΕΒΙΩΟΝΕ 

Μορφή Πόσιμο διάλυμα Ιπιρ/ΜΙ 


Δικαιούχους σήματος ΒΑΙ_υ ΕΠΕ 
Υπεύθυνος κυκλοφορίας : ΒΑΙ_υ ΕΠΕ 

Η Διευθύντρια 
Α. ΚΟΥΤΣΟΥΚΗ 

-♦- 

(13) 

Χορήγηση αδείας κυκλοφορίας φαρμακευτικού 
προϊόντος ΒΑΓϋΩΟΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 5772/26.1.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της Κοινής Υπουργικής Απόφασης ΔΥΓ3 
(α) 83657/2005, άδεια κυκλοφορίας στο φαρμακευτικό 
προϊόν ΒΑίυϋΟΙ-. 

Δραστική ουσία ΑΙΡΑΟΑΙΧΙΩΟΙ- 

Μορφή Πόσιμες σταγόνες, διάλυμα 2πιος|/ΜΙ_ 

Δικαιούχους σήματος ΒΑΙ_υ ΕΠΕ 

Υπεύθυνος κυκλοφορίας ΒΑΙ_υ ΕΠΕ 

Η Διευθύντρια 
Α. ΚΟΥΤΣΟΥΚΗ 

-♦- 

(14) 

Χορήγηση αδείας κυκλοφορίας φαρμακευτικού 
προϊόντος Ι_ΙΡΕΒΟΑΙ_. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 5771/26.1.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της Κοινής Υπουργικής Απόφασης ΔΥΓ3 
(α) 83657/2005, άδεια κυκλοφορίας στο φαρμακευτικό 
προϊόν ΙΙΡΕΒΟΑΙ. 

Δραστική ουσία : ΑΙ_ΡΑΟΑΙ_ΟΙϋΟΙ. 

Μορφή : Καψάκιο, μαλακό Ιπιορ/ΟΑΡ. 

Δικαιούχους σήματος: Ι_ΕΟ\/ΑΝ ΜΑΡΙΑ ΛΕΩΝ & ΣΙΑ Ε.Ε 
Υπεύθυνος κυκλοφορίας: Ι_ΕΟ\/ΑΝ ΜΑΡΙΑ ΛΕΩΝ & ΣΙΑ 
Ε.Ε. 

Η Διευθύτρια 
Α. ΚΟΥΤΣΟΥΚΗ 

